Diari Oficial de la Generalitat Valenciana


Sumari del DOGV 3894, del 11-12-2000 (2000/9951)

ORDRE de 24 de novembre de 2000, de la Conselleria d'Economia, Hisenda i Ocupació, per la qual s'incrementa la dotació pressupostària destinada a finançar les ajudes prèvies a la jubilació ordinària dels treballadors i les treballadores residents a la Comunitat Valenciana previstes en l'Ordre de 12 de juliol de 2000, de la Conselleria d'Economia, Hisenda i Ocupació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3894

Data del DOGV
:   11-12-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/9951


Data del document
:   24-11-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * jubilació anticipada
    * suport econòmic
    * ajuda pública

ORDRE de 24 de novembre de 2000, de la Conselleria d'Economia, Hisenda i Ocupació, per la qual s'incrementa la dotació pressupostària destinada a finançar les ajudes prèvies a la jubilació ordinària dels treballadors i les treballadores residents a la Comunitat Valenciana previstes en l'Ordre de 12 de juliol de 2000, de la Conselleria d'Economia, Hisenda i Ocupació. [2000/F9951]
  
El títol I de la citada disposició regula les ajudes prèvies a la jubilació ordinària dels treballadors i les treballadores d'empreses en processos de reestructuració els contractes de treball dels quals hagen sigut extingits per les causes establides en els articles 51 o 52.c) de l'Estatut dels Treballadors, de conformitat amb el règim establit per l'Ordre de 5 d'octubre de 1994, del Ministeri de Treball i Afers Socials (BOE de 22 d'octubre de 1994), aplicable amb caràcter supletori.
  
Per a l'exercici 2000, les ajudes previstes en la citada ordre es financen a càrrec del programa 315.10, Condicions de Treball i Administració de les Relacions Laborals, línia pressupostària 404/000/2000, d'aquesta conselleria, per un import global màxim de 405.310.313 pessetes (1.429.162,82 euros), de les quals corresponen 054.454.427 pessetes (622.165,84 euros) a fons propis, i 349.256.948 pessetes (806.996,98 euros) a fons finalistes que subvencionen les ajudes que es regulen en el citat títol I.
  
L'Ordre de 29 de febrer (BOE d'11 de març de 2000), del Ministeri de Treball i Afers Socials, realitza la distribució territorial de les subvencions corresponents a programes de suport a la creació i foment de l'ocupació, ajudes prèvies a la jubilació ordinària en el sistema de la Seguretat Social als treballadors i les treballadores afectats per processos de reestructuració d'empreses, formació professional ocupacional, escoles taller, cases d'oficis i tallers d'ocupació, per a l'exercici econòmic de 2000. Segons aquesta, correspon a la Comunitat Valenciana un import total de 13.924.954.809 pessetes (953.655.330,45 euros), de les quals 315.532.537 pessetes (942.386,98 euros) corresponen al programa d'ajudes prèvies a la jubilació ordinària, havent-se produït una generació de crèdit en relació amb l'inicialment pressupostat en l'ordre per a atendre les ajudes establides en el títol I, incrementant aquest en 31.450.835 pessetes (135.390,00 euros). És necessari modificar-lo per tal de fer l'adequació de la dotació econòmica, d'acord amb allò establit en el Text Refós de la Llei d'Hisenda Pública Valenciana, aprovat pel Decret Legislatiu de 26 de juny de 1991.
  
En virtut de tot això, i en l'exercici de les atribucions que em corresponen per allò establit en la Llei 5/1983, de 30 de desembre, de Govern Valencià, modificada per la Llei 6/1995, de 3 d'abril,
  
ORDENE
  
Article 1
  
S'incrementa la dotació pressupostària consignada en la disposició addicional primera de l'Ordre de 12 de juliol de 2000, en 10.444.870 pessetes, equivalent a 135.390,00 euros.
  
En conseqüència, l'import màxim global disponible per a atendre el finançament dels projectes continguts en la citada Ordre de la Conselleria d'Economia, Hisenda i Ocupació, de 12 de juliol de 2000, a càrrec del programa 315.10, línia de subvenció 404/000/2000, es fixa la quantitat de 955.868.798 pessetes, equivalent a 1.564.552,82 euros.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 24 de novembre de 2000
  
El conseller d'Economia, Hisenda i Ocupació,
  
VICENTE RAMBLA MOMPLET